Eveline Widmer-Schlumpf

Eveline Widmer-Schlumpf, nada o 16 de marzo de 1956 en Felsberg, no cantón dos Grisóns, é unha avogada e política suíza, ex-membro da Unión Democrática do Centro e actual membro do Partido Burgués Democrático.

 Traxectoria
Formación
Filla do antigo conselleiro federal Leon Schlumpf, creceu en Felsberg, comuna na que reside actualmente. En 1976, obtén o seu certificado de maturidade (bacharelato) no Gymnasium de Coira. Tralo cal comeza os seus estudos de dereito na Universidade de Zürich, obtendo a súa licenza en 1981 e o seu doutoramentoEveline Widmer-Schlumpf, Voraussetzungen der Konzession bei Radio und Fernsehen, Basel : Helbling und Lichtenhahn, 1990. Thesis (doutoral)--Universität Zürich, 1990.  en 1990.

Traballa como avogada e notaria entre 1987 e 1998, elixida paralelamente á corte do distrito de Trin desde 1985, a cal preside entre 1991 e 1997.

Membro do Gran Consello do cantón dos Grisóns de 1994 a 1998, antes de ser a primeira muller elixida no Consello de Estado do cantón dos Grisones en 1998, o cal preside en 2001 e 2005. É nai de tres fillos, dúas mulleres e un home. Desde maio de 2004, é membro do Consello do Banco Nacional Suízo e presidenta da Conferencia de directores cantonais de finanzas. Como tal, loita en 2004 contra o paquete fiscalPaquete fiscal 2001 da Confederación , Conferencia de gobernos cantonais. proposto pola Confederación, proxecto que foi finalmente rexeitado en votación popular.

Consello Federal
O 12 de decembro de 2007 por iniciativa do grupo parlamentario socialista-verde-demócrata, é elixida ao Consello Federal pola Asemblea federal, obtendo na segunda volta das eleccións 125 votos contra 115 votos de Christoph Blocher, conselleiro federal saínte, sen ser oficialmente candidata a este posto.Lle récit de l'élection du Conseil fédéral, scrutin après scrutin. Lle Temps, 12 de decembro de 2007. Logo dalgunhas horas de suspensión da sesión, o parlamento federal deulle un prazo de reflexión até o 13 de decembro as oito da mañá para indicar se aceptaba ou non a súa elección. No momento indicado, Eveline deu a súa aceptación á proposta, converténdose na quinta muller en ser elixida no Consello Federal, e a terceira da lexislatura actual. O seu partido declarou que ao aceptar a súa elección, ela e o seu colega Samuel Schmid serían excluídos dos grupos parlamentarios, xa que a UDC pasou á oposición, algo nunca antes visto en Suíza.

O 1 de xuño a Unión Democrática do Centro decide excluír a sección grisoa do partido nacional, polo que o 16 de xuño os membros da devandita sección deciden formar un novo partido, chamado nun principio Partido Burgués, o cal sería renomeado máis tarde como Partido Democrático Burgués, trala creación da sección bernesa.

O 22 de setembro de 2008 Eveline Widmer-Schlumpf debe substituír a Hans-Rudolf Merz no departamento federal de Finanzas, debido a que este sufriu un ataque cardíaco.

 Notas

 Véxase tamén 
Ligazóns externas
 CV d'Eveline Widmer-Schlumpf, Departemento de finanzas do cantón dos Grisóns. 

Widmerschlumpf
Categoría:Nados no cantón dos Grisóns
Categoría:Alumnos da Universidade de Zürich
Categoría:Nados en 1956